ຢາວັກຊີນກັນພະຍາດໂຄວິດ ທີ່ກໍາລັງຢູ່ ໃນຂັ້ນສຸດທ້າຍຫວັງວ່າຈະມີຜົນ ອອກມາໃນທ້າຍປີນີ້
ການທົດລອງຢາວັກຊີນທີ່ພັດທະນາໂດຍບໍລິສັດໄບໂອແອນເທັກ, ໄຟເຊີ ແລະໂຟຊັນຟາມາ ຂອງຈີນ ໄດ້ດໍາເນີນ ໄປໃນອາທິດນີ້ ຢູ່ 120 ບ່ອນໃນທົ່ວໂລກ ກ່ອນຈະໄດ້ຮັບການອະນຸມັດ. 
ຢາວັກຊີນກັນໄວຣັສໂຄໂຣນາ ສອງຊະນິດໄດ້ກ້າວເຂົ້າສູ່ການທົດລອງຂັ້ນສຸດ ທ້າຍໃນອາທິດນີ້ ດຽວນີ້ ມີຢາວັກຊີນຢູ່ 5 ຊະນິດທີ່ກໍາລັງຢູ່ໃນຂັ້ນທົດລອງຢູ່ ພວກນັກວິທະຍາສາດຄາດວ່າ ຈະຮູ້ໄດ້ໃນທ້າຍປີນີ້ວ່າ ຈະມີຢາອັນໃດບໍ່ໃນຈໍານວນນີ້ ທີ່ປອດໄພ ແລະມີປະສິດທິຜົນ Steve Baragona, ນັກຂ່າວວີໂອເອ ມີລາຍງານຫລ້າສຸດ ກ່ຽວກັບ ເລື້ອງນີ້ ຊຶ່ງ ບົວສະຫວັນ ຈະນໍາມາສະເໜີທ່ານ ໃນອັນດັບຕໍ່ໄປ ການທົດລອງຢາວັກຊີນທີ່ພັດທະນາໂດຍບໍລິສັດໄບໂອແອນເທັກ (BioNTech), ໄຟເຊີ (Pfizer) ແລະໂຟຊັນຟາມາ (Fosun Pharma) ຂອງຈີນ ໄດ້ດໍາເນີນ ໄປໃນອາທິດນີ້ ຢູ່ 120 ບ່ອນໃນທົ່ວໂລກ ອີກ 89 ບ່ອນຢູ່ໃນ ສະຫະລັດ ແມ່ນ ກໍາລັງຈັດໃຫ້ມີການທົດລອງຢາວັກຊິນຂອງບໍລິສັດໂມເດິນນາ (Moderna) ມັນເປັນການທົດລອງຢາວັກຊີນໃນຄລີນິກງວດສຸດທ້າຍກ່ອນຈະໄດ້ຮັບການອະນຸມັດ ທ່ານ ແຟຣັງ ເອເດີ (Frank Eder) ແມ່ນຜູ້ນໍາພາການສຶກສາຄົ້ນຄວ້າ ຢູ່ບ່ອນ ທົດລອງຢາວັກຊີນຂອງບໍລິສັດໂມເດິນນາ (Moderna) ທ່ານ ແຟຣັງ ເອເດີ (Frank Eder), ຈາກບໍລິສັດ Meridian Clinical Research ກ່າວວ່າ: ແຕ່ວ່າ ກ່ອນຈະມີສິ່ງນັ້ນເກີດຂຶ້ນ, ການທົດລອງເຫລົ່ານີ້ ຈະປະເມີນໄດ້ວ່າ ຢາ ວັກຊິນພວກນີ້ໃຊ້ການໄດ້ດີປານໃດ ແລະມີຄວາມປອດໄພຫລາຍປານໃດ ເຖິງແມ່ນວ່າ ວິທີການໃໝ່ໄດ້ຊ່ວຍຢາວັກຊີນເຫລົ່ານີ້ ໃຫ້ມີກຽມພ້ອມໄວ້ ໃນ ເວລາທີ່ກໍານົດໄວ້ກໍຕາມ, ພວກເຈົ້າໜ້າທີ່ເວົ້າວ່າ ການກວດກາຄວາມປອດ ໄພແບບປົກກະຕິທັງໝົດກໍມີກຽມໄວ້ແລ້ວເຊັ່ນກັນ ການທົດລອງທີ່ຫາກໍ່ໄດ້ເລີ້ມ ຂຶ້ນນັ້ນ ເປັນພາກສ່ວນຕົ້ນຕໍຂອງການກວດການັ້ນ, ອີງຕາມຄໍາເວົ້າຂອງທ່ານໝໍ ດ້ານໂລກຕິດແປດ, ວີລລຽມ ຈຊາບຟເນີ (William Schaffner), ທີ່ມະຫາວິທະ ຍາໄລວານເດີບິລທ໌ (Vanderbilt) ດຣ ວີລລຽມ ຈຊາບຟເນີ (William Schaffner) ກ່າວວ່າ: ການທົດລອງຢູ່ໃນຂັ້ນທີ 3 ເຫລົ່ານັ້ນແມ່ນກ່ຽວຂ້ອງກັບຄົນປ່ວຍຫລາຍພັນຄົນ ເພື່ອຊອກຫາຜົນຂ້າງຄຽງທີ່ບໍ່ຈະຄ່ອຍມີຫລາຍປານໃດ ພວກນັກວິທະຍາສາດຫວັງວ່າ ຈະມີຜົນອອກມາໃນທ້າຍປີນີ້ ຢາວັກຊີນອີກອັນນຶ່ງທີ່ຢູ່ໃນຂັ້ນທີ 3 ແມ່ນມາຈາກມະຫາວິທະຍາໄລ ອັອກສ໌ຝອດ (Oxford) ແລະ ບໍລິສັດຜະລິດຢາ ແອສທຣາເຊັນເນກາ (AstraZeneca) ເຊັ່ນດຽວກັນກັບຢາວັກຊີນຂອງບໍລິສັດໂມເດິນນາ (Moderna) ແລະ ບໍລິສັດໄບ ໂອແອນເທັກ (BioNTech) ຢາວັກຊິນຂອງອັອກສຝອດ ໄດ້ກໍ່ໃຫ້ເກີດປະຕິກິລິ ຍາຕອບໂຕ້ຂອງພູມຕ້ານທານຮ່າງກາຍຢູ່ໃນການທົດລອງແຕ່ຫົວທີ ແຕ່ວ່າ ອັນນັ້ນແມ່ນຍັງບໍ່ພໍ, ອີງຕາມຄໍາເວົ້າຂອງທ່ານນາງ ຊາຣາ ກິລເບີດທ໌ (Sarah Gilbert) ຜູ້ນໍາໂຄງການອັອກສ໌ຝອດ ທ່ານນາງຊາຣາ ກິລເບີດທ໌ ຈາກມະຫາວິທະຍາໄລອັອກສຝອດກ່າວວ່າ: ແມ່ນແຕ່ການທົດລອງເຫລົ່ານັ້ນ ຍັງບໍ່ທັນມີຜົນອອກມາກໍຕາມ, ລັດຖະບານ ອັງ ກິດ ໄດ້ເອົາເງິນໃຫ້ບໍລິສັດຕ່າງໆ ຫລາຍລ້ານໂດລາ-- ແລະລັດຖະບານ ສະຫະ ລັດ ກໍເອົາໃຫ້ຫລາຍຕື້ໂດລາ ເພື່ອຜະລິດຢາວັກຊີນ ການເຮັດເຊັ່ນນັ້ນ ຢາໃນ ຈໍານວນຄວາມແຮງ ຫລື ໂດສ ຈໍານວນນຶ່ງຈະມີໄວ້ໃຫ້ໃຊ້ໄດ້ໂລດ ຖ້າຫາກຜົນ ອອກມາເຫັນວ່າ ດີ ທ່ານ ແຊນດີ ດັກກລາສ ຢູ່ນໍາທີມງານອັອກສ໌ຝອດກ່າວວ່າ: ບັນດາເຈົ້າໜ້າທີ່ການແພດຂອງສະຫະລັດ ຍັງໄດ້ສົນທະນານໍາກັນອີກວ່າ ໃຜຈະໄດ້ຮັບຢາໂດສທໍາອິດທີ່ມີຢ່າງຈໍາກັດເຫລົ່ານັ້ນ, ເບິ່ງແລ້ວຄົງຈະເລີ້ມຕົ້ນ ໃຊ້ກັບພວກພະນັກງານແພດກ່ອນໝູ່ ບໍລິສັດຈີນສອງບໍລິສັດ ມີຢາວັກຊີນທີ່ມີການທົດລອງຢູ່ຂັ້ນທີ 3 ຢູ່ ສະຫະລັດ ອາ ຣັບເອມີເຣສ ແລະ ບຣາຊີລ ຢ່າງໜ້ອຍມີຢາວັກຊີນອັນອື່ນອີກ 17 ຊະໜິດຢູ່ໃນການທົດລອງທາງຄລີນິກ ຢູ່ໃນຂັ້ນຕົ້ນໆ ກວ່ານີ້ ຢູ່ໃນທົ່ວໂລກ ພວກນັກຊ່ຽວຊານເວົ້າວ່າ ຍິ່ງມີຫລາຍເທົ່າ ໃດ ກໍຍິ່ງເປັນການດີເທົ່ານັ້ນ ເພາະຢາວັກຊີນທີ່ຕ່າງກັນ ອາດຈະໃຊ້ໄດ້ ຜົນດີ ທີ່ສຸດກັບກຸ່ມຄົນທີ່ແຕກຕ່າງກັນ William Schaffner, Vanderbilt University: Sarah Gilbert, University of Oxford: Sandy Douglas, University of Oxford: